
ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

658 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων και της εξουσίας να υπογράφει «Με 
εντολή Υφυπουργού» στο Γενικό Γραμματέα της Γενικής Γραμ¬ 
ματείας Οικονομικής Πολιτικής και Συστημάτων του Υπουρ¬ 
γείου Οικονομικών..;. 

Αύξηση του ύψους της πάγιας προκαταβολής και συμπλήρωση νέων 
κωδικών αριθμών στο Περιφερειακό Γενικό Νοσοκομείο Αττικής 

«ΚΑΤ». 

Οργάνωση, αρμοδιότητες και λειτουργία των Ειδικών Γραμμα¬ 
τειών του Υπουργείου Υγείας, Πρόνοιας και Κοινωνικών Ασφα¬ 
λίσεων.. > . 

Έγκριση κατ’ εξαίρεση εφημεριών γιατρών υπηρεσίας υπαίθρου. 4 

Κανονισμός Προπονητών Καλαθοσφαίρισης. 5 

Συμπλήρωση της απόφασης συγκρότησης της Επιτροπής Διαπι- 

στώσεως Τιμών Δημοσίων Έργων (Ε.Δ.Τ.Δ.Ε.) 6 

Αναπροσαρμογή Κομίστρων Δ.Χ. 7 

Τροποποίηση απόφασης επιτροπής ελέγχου σταυλισμών και επιχει¬ 
ρήσεων επεξεργασίας ζωικών προϊόντων . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1538 (1) 

Μεταβίβαση αρμοδιοτήτων και της εξουσίας να υπογράφει «Με εντολή 
Υφυπουργού» στο Γενικό Γραμματέα της Γενικής Γραμματείας Οι¬ 
κονομικής Πολιτικής και Συστημάτων του Υπουργείου Οικονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: * 

α. Των άρθρων 16, 26 και 29 του Ν. 1558/1985 «Κυβέρνηση και 

Κυβερνητικά Όργανα» (Α' 137), β. Του Π.Δ/τος 516/1991 «Σύ¬ 
σταση Γενικής Γραμματείας Οικονομικής Πολιτικής και Συστημάτων» 
(Α/199) γ. Του Π.Δ/τος 17/1991 «Σύσταση Γενικών Δ/νσεων και 
Μονάδας Στρατηγικού Σχεδιασμού και Ανάλυσης Πολιτικής στο 
Υπουργείο Οικονομικών (Α’ 7) δ. του Π.Δ. 284/1988 «Οργανισμός 
Υπουργείου Οικονομικών (Α' 128). 

2. Την αριθμ. Υ. 1847/1078399/1182/0001/7.8.1992 Κοινή 
Απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυπουργούς Οικο¬ 
νομικών» (525/8/1992). 

3. Την αριθμ. 1005796/78/0006Α/20.1.1992 απόφαση του 
Υπουργού Οικονομικών «Μεταβίβαση της εξουσίας να υπογράφουν «Με 
εντολή Υπουργού» στο Γ ενικό Γ ραμματέα της Γ ενικής Γ ραμματείας Οι¬ 
κονομικής Πολιτικής και Συστημάτων ίδιου Υπουργείου» (24/Β/ 
21.1.92). 


4. Την αριθμ. 1092170/1370/0006/15.10.1991 Απόφαση του 
Υπουργού Οικονομικών «Μεταβίβαση της εξουσίας να υπογράφουν «Με 
εντολή Υπουργού» στο Γενικό Γραμματέα, στους Ειδικούς Γραμματείς, 
στους Γ ενικούς Διευθυντές και στους Προϊσταμένους Διευθύνσεων, Τμη¬ 
μάτων και αυτοτελών Γραφείων της Κεντρικής Υπηρεσίας και των Ει¬ 
δικών Αποκεντρωμένων Υπηρεσιών του Υπουργείου Οικονομικών» 
1 (846/Β/91 και 925/Β/91), αποφασίζουμε: 

1. Μεταβιβάζουμε στο Γ ενικό Γ ραμματέα της Γ ενικής Γ ραμματείας 
Οικονομικής Πολιτικής και Συστημάτων τις ακόλουθες αρμοδιότητες, 
που μας έχουν ανατεθεί με την αριθμ. Υ. 1847/1078399/1182/ 
000ί/7.8.1992 Κοινή απόφασή του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικώ» (Β/525) καθώς και την εξουσία να 
υπογράφει «Με εντολή Υφυπουργού» αποφάσεις, εντάλματα, έγγραφα, 
εντολές ή άλλες πράξεις ως ακολούθως: 

α. Ερωτήματα και αποφάσεις χορήγησης αδειών χωρίς αποδοχές 
του Ν. 1483/1984. 

β. Έγκριση εκπαιδευτικού προγραμματισμού υπαλλήλων και υλο¬ 
ποίηση αυτού. 

γ. Έγκριση συμμετοχής υπαλλήλων σε εκπαιδευτικά προγράμματα 
που οργανώνονται από άλλους φορείς. 

δ. Αποφάσεις έναρξης - αναστολής λειτουργίας Υπηρεσιών, 
ε. Έγκριση κάθε φύσης δαπανών παροχής πιστώσεων, εντολών, 
προμηθειών ή εκτέλεσης έργων, καθώς και αναλήψεις δαπανών από 
του ποσού των 30.000.001 και μέχρι των 120.000.000 δραχμών. 

στ. Υπογραφή συμβάσεων από του ποσού των 30.000.001 και μέ¬ 
χρι το ποσό των 120.000.000 δραχμών. 

ζ. Αποδοχή ή απόρριψη προσφυγών κατά αποφάσεων των Νομαρ¬ 
χιών, σύμφωνα με το άρθρο 8 του Ν. 3200/1955. 

η. Συναρμοδιότητα Υπηρεσιών που υπάγονται σε διαφορετικές Γενι¬ 
κές Διευθύνσεις. 

Θ. Έγγραφα που απευθύνονται σε συναρμόδια Υπουργεία, στη 
ΜΑΕΚ ΕΟΚ ή άλλους Εθνικούς Εκπροσωπευτικούς μας φορείς, σε διε¬ 
θνείς οργανισμούς ή ξένες ομόλογες Διοικήσεις, εφόσον διατυπώνονται 
θέσεις ή εκτιμήσεις ή δίδονται οδηγίες ή απαντήσεις επί θεμάτων γενι¬ 
κότερου ενδιαφέροντος, στα πλαίσια της Κυβερνητικής Πολιτικής, και 
εφόσον λόγω εξαιρετικής ειδικής διαδικασίας, εθιμοτυπίας ή πρωτοκόλ¬ 
λου, πρέπει να υπογραφούν από το Γενικό Γραμματέα. 

ι. Μεταφορά πιστώσεων από το Κεντρικό Κατάστημα της Τράπεζας 
της Ελλάδος στα υποκαταστήματα της σε Νομαρχίες που εκτελούνται 
Τελωνειακά έργα μέσω του Προγράμματος Δημοσίων Επενδύσεων από 
του ποσού των 30.000.001 μέχρι του ποσού των 120.000.000 δραχ¬ 
μών. 

ια. Έκδοση αποφάσεων για την πρόληψη και καταστολή του λαθρε¬ 
μπορίου, με τις οποίες καθορίζονται διατυπώσεις εισαγωγής, κατοχής 
και διάθεσης ορισμένων εμπορευμάτων για τα οποία παρατηρείται η 
δραστηριότης του λαθρεμπορίου (παρ. 3 άρθρου 88 του Ν. 1165/ 
1918). 

ιβ. Υπογραφή γενικών Πινάκων των σωμάτων του Απολογισμού και 
του Ισολογισμού του Κράτους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ιγ. Εντολές για πληρωμή καταπτώσεων εγγυήσεων από το ποσό των 
100.000.001 και μέχρι του ποσού 200.000.000 δραχμών. 

Από τα ανωτέρω θέματα τα θέματα προσωπικού, εκπαίδευσης, ορ¬ 
γάνωσης και οικονομικού είναι της αρμοδιότητας των Διευθύνσεων Δ. 3 
και Δ. 34. 

Β. Παύει να ισχύει η αριθμ. 1005796/78/0006Α/20.1.92 Από¬ 
φαση του Υπουργού Οικονομικών, «Μεταβίβαση της εξουσίας να υπο¬ 
γράφουν «Με εντολή Υπουργού» στο Γενικό Γραμματέα του Υπουργείου 
Οικονομικών Πολιτικής και Συστημάτων ίδιου Υπουργείου» (ΦΕΚ 24/ 
Β/21.1.92), κατά το μέρος που αφορά το άρθρο 1 Μέρος Β' αυτής (Γε¬ 
νική Γραμματεία Οικονομικής Πολιτικής και Συστημάτων). 

Γ. Κατά τα λοιπά ισχύει η αριθμ. 1005796/78/0006Α/20.1.92 
(ΦΕΚ 24/Β/21.1.92). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1992 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 

-♦- 

Αριθ. Δ4α/4835 (2) 

Αύξηση του ύψους της πάγιας προκαταβολής και συμπλήρωση νέων 

κωδικών αριθμών στο Περιφερειακό Γενικό Νοσοκομείο Αττικής 

«ΚΑΤ». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΥΓΕΙΑΣ, 
ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν. Δ. 496/74 «περί Λογιστικού Ν.Π.Δ.Δ. όπως έχει τροπο¬ 
ποιηθεί και συμπληρωθεί». 

β. Του Ν.Δ. 2592/53 «περί Οργανώσεως της Ιατρικής Αντίληψης 
όπως έχει τροποποιηθεί και συμπληρωθεί μεταγενέστερα με τον Νόμο 
1397/83 «περί Ε.Σ.Υ.» (ΦΕΚ 143/83). 

2. Την απόφαση του Υπουργού Υγείας, Πρόνοιας και Κοινωνικών 
Ασφαλίσεων Α3β/οικ. 21121/11.12.86 (ΦΕΚ 19/15.1.87 τ. Β’) 
«περί έγκρισης του Οργανισμού του Περιφερειακού Γενικού Νοσοκο¬ 
μείου Αττικής «ΚΑΤ». 

3. Την με αριθμ. Δ4α/2645/9.4.84 Κοινή Απόφαση του Υπουργού 
Υγείας, Πρόνοιας και Κοινωνικών Ασφαλίσεων και του Υπουργού Οι¬ 
κονομικών «περί σύστασης πάγιας προκαταβολής στο Περιφερειακό Γ ε¬ 
νικό Νοσοκομείο Αττικής «ΚΑΤ» (ΦΕΚ 272/84 τ.Β'). 

4. Την με αριθμ. Δ4α/14187/88/1.8.89 Κοινή Απόφαση του 
Υπουργού Υγείας, Πρόνοιας και Κοινωνικών Ασφαλίσεων και του 
Υπουργού Οικονομικών «περί αύξησης του ύψους πάγιας προκαταβο¬ 
λής και συμπλήρωση των πιστώσεων σε βάρος αυτής του Περιφερεια¬ 
κού Γενικού Νοσοκομείου Αττικής «ΚΑΤ» (ΦΕΚ 618/23.8.89 τ. Β’). 

5. Την αριθμ. Υ. 1847/1078399/1182/0001/14.8.92 απόφαση 
του Πρωθυπουργού και του Υπουργού Οικονομικών για ανάθεση αρμο¬ 
διοτήτων Υπ. Οικονομικών στον Υφυπουργό Οικονομικών (ΦΕΚ 
525/92 τ. Β'). 

6. Το απόσπασμά πρακτικών αριθμ. 8/8.4.92 συνεδρίασης του Δ.Σ. 
του Περιφερειακού Γενικού Νοσοκομείου Αττικής «ΚΑΤ». 

7. Τις συνθήκες λειτουργίας του πιο πάνω Νοσοκομείου, αποφασί¬ 
ζουμε: 

Αυξάνουμε το ύψος της πάγιας προκαταβολής που έχει συσταθεί στο 
Περιφερειακό Γενικό Νοσοκομείο Αττικής «ΚΑΤ» με τις (3) και (4) σχε¬ 
τικές αποφάσεις μας, απο το ποσό των 3.000.000 δρχ. στο ποσό των 
4.000.000 δρχ. και ορίζουμε συμπληρωματικά τις με ΚΑΕ εξόδων 
0532, 0634, 0894, 1293, 1329, 1435, 1436 και 1529 πιστώσεις 
του προϋπολογισμού εξόδων σε βάρος των οποίων θα ενεργούνται πλη¬ 
ρωμές δαπανών από την πάγια προκαταβολή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Οκτωβρίου 1992 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Π. ΔΟΥΚΑΣ ΓΕΩΡΓΙΟΣ ΣΟΥΡΛΑΣ 


Αριθ. Δ3/776 . (3) 

Οργάνωση, αρμοδιότητες και λειτουργία των Ειδικών Γραμματειών 
Υπουργείου Υγείας, Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις των άρθρων 4 και 5 του Ν. 2071/1992 (ΦΕΚ 123/ 
Α), αποφασίζουμε: 

ΟΡΓΑΝΩΣΗ, ΑΡΜΟΔΙΟΤΗΤΕΣ, ΛΕΙΤΟΥΡΓΙΑ 

Άρθρο 1 
Οργάνωση 

Οι Ειδικές Γραμματείες του Υπουργείου Υγείας, Πρόνοιας και Κοιν. 
Ασφαλίσεων, που συστάθηκαν με το άρθρο 4 του Ν. 2071/1992 (ΦΕΚ 
123 Α) υπάγονται απευθείας στον Υπουργό Υγείας, Πρόνοιας και Κοι¬ 
νωνικών Ασφαλίσεων αναφέρονται σ’ αυτόν και κατευθύνονται από αυ¬ 
τόν. 

Άρθρο 2 

1. Η Ειδική Γραμματεία διοικητικών, οργανωτικών και οικονομι¬ 
κών θεμάτων έχει αρμοδιότητα στα διοικητικά, οργανωτικά και οικονο¬ 
μικά θέματα του τομέα υγείας. 

2. Η Ειδική Γραμματεία επιστημονικών και υγειονομικών θεμάτων 
έχει αρμοδιότητα στα επιστημονικού και υγειονομικού ενδιαφέροντος 
θέματα. 

3. Η Ειδική Γραμματεία τεχνολογικών θέμάτων έχει αρμοδιότητα 
στα θέματα κτιριακής και ιατροτεχνολογικής υποδομής καθώς και ηλε- 
κτρομηχανολογικού, επιστημονικού κλπ. εξοπλισμού του Υπουργείου 
και των Ιδρυμάτων του τομένα Υγείας αρμοδιότητάς του. 

4. Κάθε Ειδική Γραμματεία επεξεργάζεται τα θέματα, που διαβιβά¬ 
ζονται από τον Υπουργό Υγείας, Πρόνοιας και Κοινωνικών Ασφαλί¬ 
σεων. 

Ειδικώτερα για το σκοπό αυτό η κάθε Ειδική Γραμματεία: 

α. Ζητά στοιχεία, πληροφορίες, προτάσεις και μελέτες από οποιαδή¬ 
ποτε σχετική Υπηρεσία του Υπουργείου ή του ευρύτερου τομέα Υγείας, 
οι οποίες υποχρεούνται να παρέχουν κάθε απαραίτητο στοιχείο με ακρί¬ 
βεια και πληρότητα. 

β. Υποβάλλει τον Ιανουάριο κάθε έτους στον Υπουργό έκθεση πε¬ 
πραγμένων και προτάσεις για την καλύτερη και αποδοτικότερη διεξα¬ 
γωγή του έργου της. 

5. Το έργο κάθε Ειδικής Γραμματείας οργανώνει, συντονίζει και κα¬ 
τευθύνει ο συντονιστής αυτής, ο οποίος μετέχει στις συνεδριάσεις του Κε¬ 
ντρικού Συμβουλίου Υγείας (ΚΕ. Σ. Υ.) και έχει την ευθύνη για την επε¬ 
ξεργασία των ειδικών εισηγήσεων για τα θέματα αρμοδιότητάς του. 

Άρθρο 3 
Λειτουργία 

Η κάθε Ειδική Γ ραμματεία τηρεί πρωτόκολλο για την καταχώρηση 
των εισερχομένων και εξερχομένων εγγράφων, ως και Αρχείο για την 
αρχειοθέτηση αυτών. 

Οι εισηγήσεις των θεμάτων, που υποβάλλονται στον Υπουργό, υπο¬ 
γράφονται από όλα τα μέλη της κάθε Γραμματείας, σε περίπτωση δε 
διαφορετικής απόψης κάποιου διατυπώνεται αυτή στην Εισήγηση. 

Ο Υπουργός μπορεί με απόφασή του να αναθέσει στις Ειδικές Γραμ¬ 
ματείες ή σε μέλη αυτής και άλλα ειδικά καθήκοντα, που δεν αναφέρο- 
νται στην παρούσα, έχουν όμως σχέση και συνάφεια με το αντικείμενό 
τους. 

Ο Συντονιστής κάθε Ειδικής Γραμματείας ενημερώνει τον Υπουργό 
για την πορεία των θεμάτων, που της έχουν ανατεθεί. 

Άρθρο 4 
Κάλυψη δαπάνης 

Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Οκτωβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

Αριθ. Δγ/49081 (4) 

Έγκριση κατ’ εξαίρεση εφημεριών γιατρών υπηρεσίας υπαίθρου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68. 

2. Τις διατάξεις του Ν. 1963/91 και Ν. 2071/92. 

3. Την αρ. Δγ/1002/24.2.92 Υπουργική Απόφαση «περί εφημε¬ 
ριών αγροτικών γιατρών». 

4. Την αρ. 647/92 απόφαση του Υπουργού Υγείας, Πρόνοιας και 
Κοινών. Ασφαλίσεων «περί μεταβίβασης αρμοδιοτήτων στον Γεν. 
Γραμματέα του Υπουργείου». 

5. Το αρ. 9663/2.9.92 έγγραφο του Ν.Γ. Νοσοκομείου Σερρών, 

αποφασίζουμε: ' 

Εγκρίνουμε κατ’ εξαίρεση της αρ. Δγ/1002/24.2.92 απόφασης, τη 
συμμετοχή δύο (2) γιατρών υπηρεσίας υπαίθρου στα προγράμματα εφη¬ 
μεριών του Κ. Υγείας Ροδόπης Ν. Σερρών, όταν εφημερεύει και γιατρός 
Κλάδου ΕΣΥ ειδικότητας Γεν. Ιατρικής ή Παθολογίας. 

Κατά' τα άλλα εξακολουθεί να ισχύει η πιο πάνω (3) σχετική. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Οκτωβρίου 1992 

Με εντολή Υπουργού 
Ο Γεν. Γραμματέας 

I. ΠΙΕΡΡΟΥΤΣΑΚΟΣ 

; - ♦ - 

Αριθ. 41556 (5) 

Κανονισμός Προπονητών Καλαθοσφαίρισης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής». 

β) Του Ν. 75/75 «Περί οργανώσεως του εξωσχολικού Αθλητισμού 
κ.λ.π.» όπως τροποποιήθηκαν και συμπληρώθηκαν με τους Νόμους 
423/76 665/77 και 1070/80 (άρθρο 1 παρ. στ.). 

γ) Του Ν. 1958/91 «Τμήματα Αμειβομένων Αθλητών - Αθλητικές 
Ανώνυμες Εταιρείες και άλλες διατάξεις». 

2. Του Ν. 1558/17.7.85 «Κυβέρνηση και Κυβερνητικά όργανα». 

3. Τα έγγραφα 779/12.7.90 και 785/7.5.92 του Συνδέσμου Ελ¬ 
λήνων Προπονητών Καλαθόσφαιρας (Σ.Ε.Π.Κ.). 

4. Το έγγραφο 25831/26.6.92 της ΓΓΑ προς την ΕΟΚ με το οποίο 
ζητήθηκε η γνώμη της για τον κανονισμό προπονητών Καλαθοσφαίρι¬ 
σης. 

5. Την ανάγκη δημιουργίας κανονισμού πλαισίου για τους προπονη¬ 
τές Καλαθοσφαίρισης, αποφασίζουμε: ι 

Εγκρίνουμε τον κανονισμό Προπονητών Καλαθοσφαίρισης, το κεί¬ 
μενο του οποίου έχει ως εξής: 

ΑΡΘΡΟ 1 

1. Το επάγγελμα του προπονητή Καλαθοσφαίρισης (μπάσκετ) στην 
Ελλάδα, έχουν το δικαίωμα να ασκήσουν: 

α) Οι Πτυχιούχοι των Τμημάτων Φυσικής Αγωγής και Αθλητισμού 
(ΤΕΦΑΑ) με ειδικότητα στο μπάσκετ, όπως το Νόμος ορίζει. 

β) Οι κάτοχοι σχετικού Διπλώματος αναγνωρισμένης Σχολής της 
ημεδαπής ή της (αλλοδαπής, με την απαραίτητη προϋπόθεση ότι κατέ¬ 
χουν και άδεια άσκησης του επαγγέλματος, η οποία χορηγείται από τη 
Γενική Γραμματεία Αθλητισμού (Γ.Γ.Α.), όπως ο Νόμος ορίζει. 

γ) Αλλοδαποί προπονητές, με έγκριση της Γενικής Γραμματείας 
Αθλητισμού μόνο σε σωματεία της Α1 που διατηρούν Τ.Α.Κ. ή επαγ¬ 
γελματικά Σωματεία που μετέχουν στην ανώτατη βαθμίδα του εθνικού 
πρωταθλήματος ανδρών ή στις εθνικές ομάδες μπάσκετ προσλαμβανό¬ 
μενοι από την Ελληνική Ομοσπονδία Καλαθοσφαιρίσεως (ΕΟΚ), με 
τους όρους και τις προϋποθέσεις που ορίζονται στην παράγραφο 3 του 
παρόντος άρθρου. 

2. Για τη χορήγηση άδειας άσκησης επαγγέλματος του προπονητή 
μπάσκετ σε Έλληνες υπήκοους και ομογενείς, κατά τα ισχύοντα για την 
απόδειξη της πατρικής ή μητρικής γραμμής στον χώρο, κατόχους Δι¬ 


πλώματος Σχολής της αλλοδαπής, είναι απαραίτητη προϋπόθεση η 
αναγνώριση της ισοτιμίας του διπλώματος από την Επιτροπή του άρ¬ 
θρου 10 του παρόντος Κανονισμού. 

3. Για την πρόσληψη αλλοδαπού προπονητή μπάσκετ από Σωματεία 
Α1 που διατηρούν Τ.Α.Κ. ή Εταιρείες και μόνο ένα για την ανδρική 
ομάδα τους ή από την ΕΟΚ, με την επιφύλαξη των διατάξεων του Κοι¬ 
νοτικού Δικαίου και την απαραίτητη προϋπόθεση υποβολής στη Γ.Γ.Α. 
των απαιτουμένων και για τους λοιπούς αλλοδαπούς δικαιολογητικού 
απαιτείται η, σύμφωνα με το Νόμο, χορήγηση άδειας παραμονής και 
εργασίας, ύστερα από προηγούμενη έγκριση της Γ.Γ.Α., η οποία παρέ¬ 
χεται μόνο εφόσον ο αλλοδαπός: 

α) Έχει ηλικία όχι ανώτερη των 55 ετών. ■ 

β) Έχει διατελέσει πρώτος προπονητής Εθνικής ανδρικής ομάδας επί 
έναν τουλάχιστον χρόνο ή έχει διατελέσει για τρία τουλάχιστον χρόνια 
Α' προπονητής ομάδας αγωνιζομένης στην ανώτατη βαθμίδα πρωτα¬ 
θλήματος ξένης χώρας ή Κολλεγιακός προπονητής επί τριετία στο ϋΐ- 
νΐδΙΟΝ ΟΝΕ ΝΑΟΑΑ. 

γ) Υποβάλει δήλωση με την οποία αποδέχεται ανεπιφύλακτα τις οι¬ 
κείες διατάξεις του παρόντα Κανονισμού και ότι το υποβαλλόμενο στην 
Γ.Γ,Α. ιδιωτικό συμφωνητικό (συμβόλαιο) πρόσληψης του είναι το μόνο 
που αναγνωρίζει συνομολογεί και αποδέχεται έναντι της ΓΙΒΑ ή 
οποιασδήποτε άλλης Αρχής στην Ελλάδα και το εξωτερικό. 

δ) Αποδέχεται και συνομολογεί, με το ίδιο συμφωνητικό και με την 
πρόβλεψη ρητού όρου, ότι η επίλυση τυχόν συμβατικών οικονομικών 
διαφορών του με το Σωματείο Α1 Εθνικής κατηγορίας που διατηρεί 
Τ.Α.Κ. ή την εταιρεία που τον απασχολεί, θα επιλύονται από τα δικαιο- 
δοτικά όργανα της παραγράφου 5 και άρθρου 43 του Νόμου 1958/91. 
Η διαπίστωσή των, υπό στοιχ. α, β, γ, και δ, προϋποθέσεων της παρού- 
σης παραγράφου γίνεται από την επιτροπή του άρθρου 10 του παρό¬ 
ντος, οι δε διαπιστώσεις αυτές έχουν γνωμοδοτικό χαρακτήρα για τη 
Γ.Γ.Α., προκειμένου να χορηγήσει την κατά τα άνω έγκρισή της. 

4. Η έγκριση της Γ.Γ.Α. για την πρόσληψη αλλοδαπού προπονητή, 
παρέχεται με την απαραίτητη υποχρέωση του Σωματείου Α1 που δια¬ 
τηρεί Τ.Α.Κ. ή εταιρείας αν τυχόν προσλάβει, συνεργάτη του προπο¬ 
νητή, να είναι υποχρεωτικά Έλληνας. 

5. Απαγορεύεται η πρόσληψη αλλοδαπού προπονητή από Σωματείο 
Α1 που διατηρεί Τ.Α.Κ. ή εταιρεία, εφόσον στη διάρκεια της αγωνιστι¬ 
κής περιόδου για την οποία ζητείται η έγκριση της πρόσληψής του, απο¬ 
λύθηκε από άλλο Σωματείο με υπαιτιότητά του, ή προσφεύγει αναιτιο¬ 
λόγητα στη ΓΙΒΑ. 

ΑΡΘΡΟ 2 

1. Απαγορεύεται από τα Σωματεία οποιασδήποτε κατηγορίας και 
για τις ομάδες μπάσκετ όλων των διαβαθμίσεων (ανδρική, εφηβική, 
μίνι, γυναικών, νεανίδων, κορασίδων και ακαδημίας η απασχόληση, ως 
προπονητών, προσώπων που δεν πληρούν τις προϋποθέσεις του Νόμου 
και του παρόντος Κανονισμού για την άσκηση του επαγγέλματος του 
προπονητή μπάσκετ, με την επιφύλαξη των διατάξεων της παρ. 4 του 
παρόντος άρθρου; 

2. Το δικαίωμα ασκήσεως του επαγγέλματος του προπονητή καλα¬ 
θοσφαίρισης πλήν της περιπτώσεως του άρθρου 1 παρ. Ια αποδεικνύε- 
ται από την άδεια εξασκήσεως του επαγγέλματος της Γενικής Γραμμα¬ 
τείας Αθλητισμού, βάση της οποίας υποχρεωτικά εκδίδεται το δελτίο 
ταυτότητας από τον Σύνδεσμο Ελληνικών προπονητών Καλαθοσφαίρι¬ 
σης (Σ.Ε.Π.Κ.). 

3. Η Ε.Ο.Κ. και οι υπαγόμενες σ’ αυτήν τοπικές ενώσεις καθώς και 
η ένωση Σωματείων αμειβομένων καλαθοσφαιριστών ή ενώσεις επαγ¬ 
γελματικών Σωματείων καλαθοσφαίρισης, υποχρεούνται στις προκηρύ¬ 
ξεις των οικείων πρωταθλημάτων όλης της αγωνιστικής πυραμίδας και 
αγώνων κυπέλλου Ελλάδος να περιλαμβάνουν διάταξη σύμφωνα με την 
οποία τα διαγωνιζόμενα Σωματεία υποχρεούνται προ της ενάρξεως των 
αγώνων να καταθέτουν στα οριζόμενα για τον έλεγχο όργανα, μαζί με 
τα δελτία των αθλητών τους, το δελτίο ταυτότητας των προπονητών 
τους που θα αναγράφουν στο φύλλο αγώνος, που εκδίδει κατά την προη¬ 
γούμενη παράγραφο ο Σ.Ε.Π.Κ., με την πρόβλεψη ότι η παράβαση της 
υποχρέωσης αυτής από το διαγωνιζόμενο Σωματείο θα συνεπάγεται σε 
βάρος τους τις κυρώσεις που θα προβλέπονται από την προκήρυξη για 
την παράτυπη συμμετοχή καλαθοσφαιριστού. 

4. Κατ’ εξαίρέση για τις διοργανώτριες αρχές τοπικών πρωταθλημά¬ 
των και αγώνων Κυπέλλου των Σωματείων Δ και Ε Κατηγορίας ή και 
μικροτέρων Αθηνών, Πειραιώς και Θεσσαλονίκης καθώς και πρώτα- 

βλημάτων Β' και μικρότερων κατηγοριών των επαρχιακών ΕΣΚ, η 
απαγόρευση της παρ. 3 θα αρχίσουν εφαρμοζόμενες μετά από τέσσερις 
αγωνιστικές περιόδους από την έναρξη ισχύος του παρόντος κανονι¬ 
σμού. 

ΑΡΘΡΟ 3 

1. Οι νόμιμα απασχολούμενοι με το επάγγελμα του προπονητή μπά- 
σκετ στην Ελλάδα σύμφωνα με τα οριζόμενα στο άρθρο 1 του παρόντος 
κανονισμού υπάγονται στις διατάξεις του Κανονισμού αυτού. 

ΑΡΘΡΟ 4 

1. Για την απόκτηση οποιασδήποτε Κατηγορίας Διπλώματος προπο- 
νητή'μπάσκετ στην Ελλάδα, κατά το άρθρο 1 παρ. 1, β του παρόντος 
απαραίτητη προϋπόθεση είναι η αποφοίτηση από Σχολή Προπονητών 
μπάσκετ της Γ.Γ.Α., σύμφωνα με τις διατάξεις του Νόμου και του πα¬ 
ρόντος Κανονισμού. 

2. Ειδικότερα, ιδρύονται και λειτουργούν Σχολές Προπονητών Γ’ Β’ 
και Α’ Κατηγορίας που, αντίστοιχα, χορηγούν Διπλώματα, με τα οποία 
παρέχεται το δικαίωμα άσκησης του επαγγέλματος μετά τη χορήγηση 
και της κατά νόμο άδειας. 

3. Για τη φοίτηση σε Σχολή Προπονητών Γ’ Κατηγορίας, ο υποψή¬ 
φιος πρέπει: 

α) Να έχει αρτιμέλεια, σε βαθμό που δεν δημιουργεί πρόβλημα στην 
διδασκαλία του μπάσκετ. 

β) Να έχει ηλικία μεταξύ 21-40 ετών. 

γ) Να είναι κάτοχος απολυτηρίου Λυκείου ή απολυτηρίου Γυμνασίου 
παλαιού τύπου ή άλλης ισότιμης Σχολής. 

δ) Να είχε ενεργό συμμετοχή, ως καλαθοσφαιριστής σε Σωματεία 
οποιασδήποτε Κατηγορίας για μία τουλάχιστον Πενταετία την οποία 
βεβαιώνει εγγράφως η Ε.Ο.Κ. ή Ε.Σ.Κ. 

4. Για τη φοίτηση σε Σχολή Προπονητών Β’ Κατηγορίας, ο υποψή¬ 
φιος πρέπει: 

α) Να έχει αρτιμέλεια. 

β) Να έχει ηλικία μέχρι 45 ετών. 

γ) Να έχει Δίπλωμα Γ’ Κατηγορίας και αντίστοιχη άδεια ασκήσεως 
του ■ επαγγέλματος της Γενικής Γραμματείας Αθλητισμού, το οποίο 
αποκτήθηκε τουλάχιστον προ ενός έτους. 

δ) Να καταθέσει βεβαίωση της ΕΟΚ ή ΕΣΚ ότι άσκησε το επάγ¬ 
γελμα του προπονητή για ένα χρόνο ή να καταθέσει υπεύθυνη δήλωση 
προπονητού με άδεια Α’ Κατηγορίας, ότι διετέλεσε συνεργάτης του στην 
προπόνηση συγκεκριμένης ομάδας για χρονικό διάστημα ενός χρόνου. 

ε) Να έχει παρακολουθήσει ένα (1) τουλάχιστο σεμινάριο προπονη¬ 
τών μπάσκετ στην Ελλάδα ή το εξωτερικό, τούτου διαπιστουμένου από 
σχετική βεβαίωση ή Δίπλωμα του οργανώσαντος το Σεμινάριο φορέα. 

5. Για τη φοίτηση σε Σχολή Προπονητών Α’ Κατηγορίας ο υποψή¬ 
φιος πρέπει. 

α) Να είναι αρτιμελής. 

β) Να έχει ηλικία μέχρι 50 ετών. 

γ) Να είναι κάτοχος Διπλώματος Β’ Κατηγορίας και αντίστοιχης 
άδειας ασκήσεως του επαγγέλματος της Γενικής Γραμματείας Αθλητι¬ 
σμού, το οποίο να αποκτήθηκε τουλάχιστον προ διετίας. 

δ) Να καταθέσει βεβαίωση της ΕΟΚ ή ΕΣΚ ότι άσκησε το επάγ¬ 
γελμα του προπονητή για δύο χρόνια ή υπεύθυνη δήλωση προπονητού 
Α’ Κατηγορίας ότι διετέλεσε συνεργάτης του σε συγκεκριμένη ομάδα 
για δύο χρόνια. 

ε) Να έχει παρακολουθήσει δύο (2) τουλάχιστον σεμινάρια προπονη¬ 
τών μπάσκετ στην Ελλάδα ή την Αλλοδαπή ως προπονητής Β’ Κατηγο- 
ρίας. 

6. Οι κατά την παρ. 1 του παρόντος άρθρου Σχολές Προπονητών 
μπάσκετ οργανώνονται από την Γ ενική Γ ραμματεία Αθλητισμού στην 
Αθήνα και την Θεσσαλονίκη παράλληλα - ή και όπου αλλού κρίνει - και 
μ* κοινό πρόγραμμα μέσα στο τρίμηνο Ιουνίου - Ιουλίου - Αυγούστου 
κάθε χρόνου για τις κατηγορίες διπλωμάτων Γ’ και Β’ κατηγορίας και 
το ίδιο τρίμηνο κάθε διετίας για την κατηγορία διπλώματος Α’ κατηγο¬ 
ρίας. 

Τα της λειτουργίας των Σχολών προπονητών κατά κατηγορία δι¬ 
πλώματος τα απαιτούμενα δικαιολογητικά, η διδακτέα ύλη, ο τρόπος 
εξετάσεως και γενικά κάθε άλλο θέμα σχετικό με την οργάνωση και την 
λειτουργία των Σχολών Προπονητών μπάσκετ θα καθορίζονται με από¬ 
φαση της Γενικής Γραμματείας Αθλητισμού. Στις Σχολές Προπονητών 


της Γ ενικής Γ ραμματείας Αθλητισμού δικαιούνται να διδάξουν, εφ’ όσον 
επιλεγούν αρμοδίως, προπονητές έχοντες δίπλωμα Α’ Κατηγορίας και 
αντίστοιχη άδεια ασκήσεως του επαγγέλματος της Γενικής Γραμμα¬ 
τείας Αθλητισμού. 

ΑΡΘΡΟ 5 

1. Οι προπονητές μπάσκετ έχουν το δικαίωμα ν’ ασκήσουν το επάγ¬ 
γελμα αυτό, ανάλογα με την Κατηγορία του Διπλώματος τους, ως ακο¬ 
λούθως: 

α) Οι κάτοχοι Διπλώματος Α’ Κατηγορίας (και αντίστοιχης άδειας) 
οι πτυχιούχοι ΤΕΦΑΑ με ειδίκευση το μπάσκετ σε Σωματείο οποιααδή- 
ποτε Κατηγορίας, Ανδρών και Γυναικών. 

β) Οι κάτοχοι του Διπλώματος Β’ Κατηγορίας (και αντίστοιχης 
άδειοες) σε Σωματεία Β’ Εθνικής κατηγορίας και μικροτέρων Κατηγο¬ 
ριών Ανδρών και Γυναικών. 

γ) Οι κάτοχοι Διπλώματος Γ’ κατηγορίας (και αντίστοιχης άδειας) 
σε Σωματεία, που μετέχουν σε πρωταθλήματα τοπικών κατηγοριών 
Ανδρών και Γυναικών. 

δ) Οι κάτοχοι Διπλώματος οποιασδήποτε κατηγορίας (έχοντες και 
κατά νόμο άδεια) σε ομάδες Νέων Εφήβων και παίδων, μίνι, νεανίδων, 
κορασίδων και ακαδημίες, σε σωματεία οποιασδήποτε κατηγορίας. 

2. Έλληνες πολίται, προσλαμβανόμενοι ως προπονητές των Εθνι¬ 
κών Ομάδων Μπάσκετ (Εθνικός προπονητής. Ομοσπονδιακοί προπονη¬ 
τές και συνεργάτες αυτών) πρέπει να είναι κάτοχοι αδείας ασκήσεως 
επαγγέλματος Α’ κατηγορίας ή πτυχιούχοι ΤΕΦΑΑ με ειδικότητα στο 
μπάσκετ και με την εξής προϋπηρεσία: 

α) Ο Εθνικός προπονητής (πρώτος προπονητής Εθνικής Ομάδος αν- 
δρών) τρεις τουλάχιστον αγωνιστικές περιόδους σε σωματεία που μετέ¬ 
χουν στην ανώτατη βαθμίδα του πρωταθλήματος ή τριετή προϋπηρεσία 
ως συνεργάτης του Εθνικού προπονητή. 

β) Ο συνεργάτης του Εθνικού προπονητή και ο πρώτος προπονητής 
της Εθνικής ομάδος ελπίδων, εφήβων και παίδων τέσσερις (4) πλήρεις 
αγωνιστικές περιόδους σε σωματεία Α1, Α2 και Β’ Εθνικής Κατηγο¬ 
ρίας. 

γ) Οι λοιποί ομοσπονδιακοί προπονητές και οι συνεργάτες του προπο¬ 
νητή Εθνικής ομάδος ελπίδων, εφήβων και παίδων, δύο τουλάχιστον 
αγωνιστικές περιόδους, σε σωματεία οποιασδήποτε κατηγορίας. 

ΑΡΘΡΟ 6 

1. Τα Σωματεία που μετέχουν στα πρωταθλήματα που διοργανώνει 
η ΕΣΑΚ, η ένωση επαγγελματικών σωματείων, η ΕΟΚ και οι τοπικές 
ΕΣΚ υποχρεούνται να απασχολούν κατ’ ελάχιστο όριο τους εξής προπο¬ 
νητές για τις ομάδες της καλαθοσφαίρισης: 

α) Τα σωματεία Α1 και Α2 κατηγορίας ανδρών και τα σωματεία Α 
Εθνικής Κατηγορίας γυναικών ένα προπονητή με άδεια της Γενικής 
Γ ραμματείας Αθλητισμού Α’ Κατηγορίας, καθώς και ένα προπονητή με 
άδεια της Γ ενικής Γ ραμματείας Αθλητισμού οποιασδήποτε κατηγορίας 
ως συνεργάτης προπονητού των εφήβων, παίδων, μίνι και εκπαιδευο- 
μένων. 

β) Τα σωματεία Β’ Εθνικής κατηγορίας ένα προπονητή με άδεια της 
Γ ενικής Γ ραμματείας Αθλητισμού Α ή Β κατηγορίας και ένα προπονητή 
με άδεια της Γενικής Γραμματείας Αθλητισμού οποιασδήποτε κατηγο¬ 
ρίας ως συνεργάτη προπονητή, προπονητή εφήβων, παίδων, μίνι και 
εκπαιδευομένων. 

γ) Τα λοιπά σωματεία ένα προπονητή οποιασδήποτε κατηγορίας με 
άδεια της Γενικής Γραμματείας Αθλητισμού. 

2. Σε περίπτωση προβιβασμού σωματείου σε ανώτερη κατηγορία, 
παρέχεται το δικαίωμα απασχόλησης του προπονητή που είχε μέχρι του 
προβιβασμού της η ομάδα και για τη νέα αγωνιστική περίοδο, έστω και 
αν αυτός δεν είναι κάτοχος άδειας άσκησης του επαγγέλματος για την 
κατηγορία που προβιβάστηκε η ομάδα. 

3. Προπονητής ο οποίος συμβάλλεται εμμίσθους ή και χωρίς αμοιβή 
με σωματείο Ένωση ή Ομοσπονδία, απαγορεύεται να είναι εν ενεργεία 
καλαθοσφαιριστής του ίδιου ή άλλου σωματείου. Παράβαση της παρού- 
σης διάταξης, συνεπάγεται την προσωρινή ή οριστική ανάκληση της 
άδειας άσκησης του επαγγέλματος του προπονητή κατά το άρθρο 9 του 
παρόντος ανεξάρτητα από τις κυρώσεις που ήθελε προβλέψει ο κανονι¬ 
σμός πρωταθλημάτων ή αγώνων Καλαθοσφαίρισης. 

4. Προπονητής, ο οποίος έχει συμβληθεί με σωματείο, με την ιδιό¬ 
τητα αυτή ως Τεχνικός σύμβουλος ή τεχνικός Διευθυντής (μάνατζερ) ή 
ως συνεργάτης προπονητής, απαγορεύεται να παρέχει τις υπηρεσίες του 

και σε άλλο σωματείο έστω και χωρίς αμοιβή. Σε βάρος των παραβα¬ 
τών επιβάλλεται η ποινή της προσωρινής ανάκλησης της άδειας άσκη¬ 
σης του επαγγέλματος, κατά το άρθρο 9 του παρόντος, μέχρι τη λήξη 
της αγωνιστικής περιόδου που διαπράχθηκε η παράβαση. 

ΑΡΘΡΟ 7 

1. Οι προπονητές μπάσκετ, οποιασδήποτε κατηγορίας, υποχρεούνται 
να παρακολουθούν τα σεμινάρια, διαλέξεις και ημερίδες επιμόρφωσης 
που οργανώνονται από τα αρμόδια Όργανα. 

2. Τα σωματεία οφείλουν να διευκολύνουν τους προπονητές τους στη 
συμμετοχή τους στις προαναφερόμενες εκδηλώσεις. 

3. Προπονητής οποιασδήποτε κατηγορίας, ο οποίος, στη διάρκεια 
μιας τριετίας, δεν παρακολούθησε με υπαιτιότητά του ένα τουλάχιστο 
από τα σεμινάρια που οργανώνουν τα αρμόδια όργανα Γ.Γ.Α., Ε.Ο.Κ., 
ΣΕΠΚ, μετά τη λήξη και πριν από την έναρξη της αγωνιστικής περιό¬ 
δου στερείται της άδειας άσκησης του επαγγέλματος, για την αγωνι¬ 
στική περίοδο που ακολουθεί η οποία ανακαλείται προσωρινά και σε 
υποτροπή οριστικά κατά το άρθρο 9 του παρόντος. 

ΑΡΘΡΟ 8 

1. Για την επίλυση των οικονομικών διαφορών μεταξύ Σωματείων 
και προπονητών λειτουργούν στην Ε.Ο.Κ., ως όργανα αυτής, Επιτρο¬ 
πές επίλυσης οικονομικών διαφορών οριζόμενες με απόφαση του ΓΓΑ 
ύστερα από εισήγηση της ΕΟΚ ως ακολούθως: 

α) Πρωτοβάθμια επιτροπή επίλυσης οικονομικών διαφορών, προπο¬ 
νητών Καλαθοσφαίρισης, η οποία αποτελείται από 5 μέλη ως εξής: 

1) Από 1 μέλος του Δ.Σ. της ΕΟΚ, κατά προτίμηση νομικό, ως Πρό¬ 
εδρος. 

2) Από 3 νομικούς, οι οποίοι να διαθέτουν τα προσόντα του άρθρου 
42 του Ν. 1958/91, κοινής αποδοχής των ενδιαφερομένων μερών 
(ΕΟΚ και ΣΕΠΚ). 

3) Από ένα εκπρόσωπο του Συνδέσμου Ελλήνων Προπονητών Καλα¬ 
θοσφαίρισης (Σ.Ε.Π.Κ.), οριζόμενο από το Δ.Σ. αυτού. 

Χρέη γραμματέα της επιτροπής εκτελεί υπάλληλος της ΕΟΚ οριζό¬ 
μενος από το Δ.Σ. αυτής. 

β) Δευτεροβάθμια επιτροπή επίλυσης οικονομικών διαφορών προπο¬ 
νητών Καλαθοσφαίρισης, η οποία συγκροτείται σύμφωνα με τα αναφε- 
ρόμενα στην προηγούμενη παράγραφο. 

2. Η θητεία των μελών - που ορίζονται με ισάριθμους αναπληρωμα¬ 
τικούς από το Δ.Σ. της ΕΟΚ - είναι διετής. 

3. Με την απόφαση της παρ. 2 του παρόντος άρθρου, καθορίζονται 
τα της αποζημίωσης των μελών των προαναφερόμενων επιτροπών κα¬ 
θώς και των γραμματέων αυτών. 

4. Στις επιτροπές της παραγράφου 1 του παρόντος άρθρου ανήκει η 
επίλυση σε πρώτο και δεύτερο βαθμό (κατ’ έφεση) αντίστοιχα, των οικο¬ 
νομικών διαφορών σωματείων αφ’ ενός και των προπονητών αφ’ ετέρου 
που απορρέουν από τις μεταξύ τους συμβάσεις επιφυλασσομένης της 
διατάξεως του άρθρου 43 παράγραφος 5 του Νόμου 1958/91. 

5. Ενώπιον των επιτροπών της παραγράφου 1 του παρόντος άρθρου 
έχουν δικαίωμα να παρίστανται τα ενδιαφερόμενα μέλη αυτοπροσώπως 
ή με δικηγόρο. 

6. Το καθού ή προσφυγή ή η έφεση μέρος καλείται να παραστεί κατά 
τη δικάσιμο της προσφυγής ή εφέσεως ενώπιον της αρμόδιας επιτροπής 
με επιμέλεια του προσφεύγοντος ή εκκαλούντος δΓ επιδόσεως α’.αυτό με 
δικαστικό επιμελητή αντίγραφου της προσφυγής ή εφέσεως μετά κλή- 
σεως να παραστεί κατά την ορισθεϊσα δικάσιμο. 

7. Η έφεση κατά των αποφάσεων της πρωτοβάθμιας επιτροπής επί¬ 
λυσης οικονομικών διαφορών ασκείται εντός προθεσμίας δέκα πέντε 
ημερών από της επιδόσεως της εκκαλούμενης αποφάσεως. 

8. Η συζήτηση της προσφυγής ή εφέσεως δεν μπορεί να ορισθεί σε 
χρόνο μεγαλύτερο των δέκα πέντε ημερών από της καταθέσεως αυτών, 
οι δε επ’ αυτών αποφάσεις εκδίδονται μέσα σε χρονικό διάστημα ενός 
μηνάς από τη συζήτηση. 

9. Για την υπαγωγή των-παραπάνω διαφορών στην αρμοδιότητα 
των κατά την παράγραφο 1 του παρόντος άρθρου επιτροπών πρέπει: 

α) Να υπάρχει έγγραφη σύμβαση μεταξύ των ενδιαφερομένων με¬ 
ρών. 

β) Να περιέχεται ρητός όρος στη σύμβαση αυτή με τον οποίο τα μέρη 
να συμφωνούν για την υπαγωγή των οικονομικών διαφορών που προ¬ 
κύπτουν από αυτή, στην αποκλειστική δικαιοδοσία των δια του παρό¬ 
ντος θεσπιζομένων επιτροπών. 


Μαζί με την προσφυγή ενώπιον της πρωτοβάθμιας επιτροπής το 
προσφεύγον μέρος καταθέτει και επικυρωμένο αντίγραφο της κρινόμε- 
νης σύμβασης διαφορετικά η. προσφυγή τυγχάνει απαράδεκτη. 

10. Η προσφυγή στις δια του παρόντος θεσπιζόμενες επιτροπές επί¬ 
λυσης οικονομικών διαφορών αποκλείει την προσφυγή στα πολιτικά δι¬ 
καστήρια. 

11, Απαγορεύεται να γίνει δεκτή οποιαδήποτε δήλωση συμμετοχής 
Σωματείου στο οικείο πρωτάθλημα από την κατά περίπτωση διοργανώ- 
τρια αρχή του (ΕΣΑΚ, ΕΟΚ, ΕΣΚ) εφόσον υπάρχει οικονομικής φύσης 
οφελή αυτού απέναντι σε προπονητή, που έχει επιδικασθεί με τελεσί¬ 
δικη απόφαση της επιτροπής επίλυσης οικονομικών διαφορών του πα¬ 
ρόντος και των επιτροπών του άρθρου 43 παράγραφος 5 του Νόμου 
1958/91. 

ΑΡΘΡΟ 9 

Το Διοικητικό Συμβούλιο της ΕΟΚ ή ο Σύνδεσμος Ελλήνων προπο¬ 
νητών καλαθοσφαίρισης (ΣΕΠΚ) δικαιούνται να εισηγηθούν στην 
Γ.Γ.Α. την επιβολή ποινής της έγγραφης επίπληξης ή προστίμου μέχρι 
διακοσίων χιλίων δραχμών (200.000) περιεχομένου στο ταμείο του 
ΣΕΠΚ, ή της προσωρινής ανάκλησης της άδειας ασκήσεως του επαγ¬ 
γέλματος του προπονητή οιασδήποτε κατηγορίας μέχρι ένα χρόνο ή και 
της οριστικής ανάκλησης, εφ’ όσον ο προπονητής με την εν γένει συμπε¬ 
ριφορά του κρίνεται ακατάλληλος για το επάγγελμα του προπονητή ή 
υπέπεσε σε παράπτωμα ηθικής τάξεως ή διαπράξει αδίκημα που διασύ¬ 
ρει ή δυσφημεί το άθλημα του μπάσκετ ή υπέχει οικονομική υποχρέωση 
προς Σωματείο, επιδικασθείσα τελεσίδικα από τα αρμόδια δικαιοδοτικά 
όργανα ή τα πολιτικά δικαστήρια ή παραβιάζει τον παρόντα κανονισμό. 

Η εισήγηση της ΕΟΚ ή του ΣΕΠΚ προς την Γ.Γ.Α. περί προσωρινής 
ή οριστικής ανάκλησης της άδειας του προπονητή, πρέπει να συνοδεύε¬ 
ται ή οριστικής ανάκλησης της άδειας του προπονητή, πρέπει να συνο¬ 
δεύεται από αντίγραφό της, κατόπιν κλήσεως, γραπτής απολογίας του 
προπονητή ή σε περίπτωση μη ύπαρξης απολογίας αυτού, από το απο- 
δεικτό επίδοσης της κλήσεως προς απολογίαν, η προθεσμία δόσεως της 
οποίας δεν πρέπει να είναι μικρότερη των δέκα (10) ημερών από την 
επίδοση της κλήσης. 

Το δικαίωμα της προσωρινής ή οριστικής ανάκλησης της άδειας του 
προπονητή μπάσκετ έχει αυτεπάγγελτα ο Γενικός Γραμματέας Αθλητι¬ 
σμού έφ’ όσον συντρέχει λόγος από τους ανωτέρω, πάντοτε όμως μετά 
από προηγούμενη γραπτή απολογία αυτού, τηρουμένων αναλογικά των 
ανωτέρω. 

ΑΡΘΡΟ 10 

1. Η Επιτροπή της παραγράφου 2 και 3δ του άρθρου 1 του παρόντος 
κανονισμού αποτελείται από τα εξής τρία μέλη: 

α) Ένα μέλος του Δ.Σ. της Ε.Ο.Κ., ως Πρόεδρο. 

β) Ένα μέλος του Δ.Σ. του ΣΕΠΚ, ως μέλος. 

γ) Ένα υπάλληλο της Γ.Γ.Α ως μέλος. 

2. Η εν λόγω επιτροπή διορίζεται με απόφαση του Γενικού Γραμμα¬ 
τέα Αθλητισμού για 2ετή θητεία και συνεδριάζει στα γραφεία της Ε0Κ, 
εφόσον υπάρχουν αντικείμενα της αρμοδιότητας της κατόπιν προσκλή- 
σεως της Ε.Ο.Κ. - και αφού εξετάσει τις αιτήσεις των ενδιαφερομένων 
να προσληφθούν, αλλοδαπών ή των Ελλήνων υπηκόων και ομογενών, 
κατόχων διπλώματος Σχολής της αλλοδαπής αποφαίνεται επί των αι¬ 
τήσεων και εισηγείται σχετικά στη Γενική Γραμματεία Αθλητισμού. 

ΑΡΘΡΟ 11 

1. Οι άδειες άσκησης του επαγγέλματος του προπονητή καλαθοσφαί¬ 
ρισης της Γ ενικής Γ ραμματείας Αθλητισμού που έχουν χορηγηθεί μέχρι 
την έναρξη της ισχύος του παρόντος κανονισμού, χωρίς διάκριση κατη¬ 
γορίας, εξακολουθούν να ισχύουν και μετά τη δημοσίευσή του, θεωρού¬ 
μενες σαν άδειες Α' Κατηγορίας κατά τη διαβάθμιση του παρόντος. 

2. Πτυχιούχοι Ε.Α.Σ.Α. τριετούς φοίτησης που έχουν αποκτήσει ισο¬ 
τιμία, πτυχίου ΤΕΦΑΑ εμπίπτουν στις διατάξεις των πτυχιούχων με ει¬ 
δικότητα καλαθοσφαίρισης. 

3. Κατ’ εξαίρεση των οριζομένων στο άρθρο 4 του παρόντος κανονι¬ 
σμού πρόσωπα τα οποία ως καλαθοσφαιριστές·προσέφεραν εξαιρετικές 
υπηρεσίες και συνεπλήρωσαν ως μέλη της Εθνικής ομάδας ανδρών ή 
γυναικών 60 τουλάχιστον συμμετοχές για τους άνδρες και 30 για τις 
γυναίκες δικαιούνται αριστίνδην να συμμετάσχουν απ’ ευθείας σε σχολή 
προπονητών Α' Κατηγορίας για την απόκτηση Διπλώματος προπονητή 
Α' Κατηγορίας. 

4. Διεθνείς καλαθοσφαιριστές των Εθνικών Ομάδων μας ανδρών ή 
γυναικών, ασκήσαντες ή ασκούντες το επάγγελμα του προπονητή καλ- 

θοσφαίρισης σε ομάδες Α1 Εθνικής Κατηγορίας χωρίς άδεια της Γ.Γ. 
Αθλητισμού υπάγονται στις διατάξεις του παρόντος Κανονισμού από 

1.7.1993. 

Οι παραπάνω δύνανται εφ’ όσον το επιθυμούν να φοιτήσουν για την 
Απόκτηση διπλώματος Α’ Κατηγορίας, σε σχολή Α' Κατηγορίας που θα 
λειτουργήσει το αργότερο μέχρι 30.6.1993. 

5. Δεν έχουν δικαίωμα παρακολούθησης σε σχολή προπονητών κα¬ 
λαθοσφαίρισης κάθε κατηγορίας όσοι κατά το προ της εγγραφής τους σε 
σχολή χρονικό διάστημα καταδικάσθηκαν για προσβολή δημοσίας αι- 
δούς ή πράξεις βίας στα γήπεδα από ποινικά δικαστήρια αμετακλήτως 
με ποινή φυλακίσως τουλάχιστον 6 μηνών ή από την Ε.Φ,Ι. με στέρηση 
της φιλάθλου ιδιότητος επί ένα τουλάχιστον χρόνο αμετακλήτως. 

6. Αλλοδαποί προπονητές που εργάζονται στην Ελλάδα με άδεια της 
ΓΓΑ ως πρώτοι προπονητές σε ομάδες Α1 Εθνικής κατηγορίας δεν 
υπάγονται στις διατάξεις του παρόντα κανονισμού μέχρι να λήξει με 
οποιοδήποτε τρόπο η σύμβασή τους με το σωματείο (Αρχική ή ανανεω- 
θείσα). 

ΑΡΘΡΟ 12 

1. Η επιμόρφωση των Ελλήνων προπονητών-καλαθοσφαίρισης τελεί 
υπό την εποπτεία της Πολιτείας και εκφράζεται με τα επιμορφωτικά 
προγράμματα της Γενικής Γραμματείας Αθλητισμού, της Ε.Ο.Κ., των 
ΤΕΦΑΑ και του Σ.Ε.Π.Κ. 

2. Για την οργάνωση επιμορφωτικών εκδηλώσεων (σεμινάριο, κά¬ 
μπινγκ κλπ.) από άλλους φορείς πλην των στην παρ. 1 του παρόντος άρ¬ 
θρου αναφερομένων (ΓΓΑ, ΕΟΚ, ΤΕΦΑΑ, ΣΕΠΚ) απαιτείται προη¬ 
γούμενη έγκριση του Γενικού Γραμματέα Αθλητισμού χορηγούμενη 
στον φορέα κατόπιν αιτήσεως του υποβαλλομένου στον ΣΕΠΚ και δια¬ 
βιβαζόμενης υπ’ αυτού μετά γνώμης του στην Γενική Γραμματεία 
Αθλητισμού. 

3. Η κατά την προηγούμενη παράγραφο αίτηση, για να εξετασθεί 
πρέπει να συνοδεύεται με λεπτομερές πρόγραμμα της διδακτέας ύλης τα 
ονόματα των ομιλητών καθώς και αποδεικτικό καταβολής στο ΣΕΠΚ 
ποσού των 100.000 δραχμών το οποίο επιστρέφεται στον καταβάλοντα 
σε περίπτωση μη εγκρίσεως της αιτούμενης εκδηλώσεως. 

4. Απαγορεύεται η οργάνωση εκδηλώσεων επιμόρφωσης προπονη¬ 
τών από φορείς πλην των αναφερομένων στην παρ. 1 του παρόντος άρ¬ 
θρου (13), σε ημερομηνίες απέχουσες κάτω των 2 μηνών από προγραμ¬ 
ματισμένες εκδηλώσεις της ΓΓΑ, της ΕΟΚ, των ΤΕΦΑΑ ή του ΣΕΠΚ, 
τυχόν δε κατά παράβαση της διατάξεως αυτής υποβαλόμενες αιτήσεις 
παροχής εγκρίσεως κατά την παρ. 2 του παρόντος άρθρου, απορρίπτο¬ 
νται. 

5. Πτυχία ή διπλώματα τα οποία χορηγούνται σε εκδηλώσεις επι¬ 
μορφωτικού χαρακτήρα που τελούνται κατά παράβαση των παραπάνω 
διατάξεων δεν λαμβάνονται υπ’ όψιν ως αποδεικτικά στοιχεία στην πε¬ 
ρίπτωση του άρθρου 4 παρ. 43, 5ζ. 

Η ισχύς του παρόντος κανονισμού, εφ’ όσον άλλως δεν ορίζουν οι δια¬ 
τάξεις αυτού, αρχίζει από της δημοσιεύσεως του στην Εφημερίδα της 
Κυβερνήσεως, πλην της παρ. 3 του άρθρου 1 της οποίας η ισχύς αρχίζει 
από την 1.7.1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-Φ- ■ 

Αριθ. Α17α/1/117/Φ.2.5 (6) 

Συμπλήρωση της απόφασης συγκρότησης της Επιτροπής Διαπιστώ- 
σεως Τιμών Δημοσίων Έργων (Ε.Δ.Τ.Δ.Ε.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τηναπόφασηαρ.Δ17α/08/112/Φ.2.5/27.12.1991 «Συγκρό¬ 
τηση της Επιτροπής Διαπιστώσεως Τιμών Δημοσίων Έργων (ΕΔ.- 
Τ.Δ.Ε.)» (ΦΕΚ 11Β'/92). 

2. Το έγγραφο αρ. 26002/91/7.10.92 του Τεχνικού Επιμελητη¬ 
ρίου της Ελλάδας (ΤΕΕ), αποφασίζουμε: 

Συμπληρώνουμε την απόφασή μας αρ. Δ17α/08/112/Φ.2.5/ 
27.12.91 με την οποία συγκροτήθηκε η Επιτροπή Διαπιστώσεως Τι¬ 
μών Δημοσίων Έργων (ΕΔΤΔΕ) και ορίζουμε τακτικό μέλος της Επι¬ 


τροπής, στην παράγραφο 2ζ" της απόφασης, τον εκπρόσωπο του Τεχνι¬ 
κού Επιμελητηρίου της Ελλάδος (ΤΕΕ) Παπαϊωάννου Ευάγγελο 
Μ.Ηλ. Μηχ/κό με αναπληρωτή του τον Λάφη Παναγιώτη Μ.Ηλ. Μη¬ 
χανικό. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 23 Οκτωβρίου 1992 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 
-♦- 

Αριθ, Α3/3804 

Αναπροσαρμογή Κομίστρων Δ.Χ. 


(7) 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΕΜΠΟΡΙΟΥ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Νόμο 1558/85 «Κυβέρνηση και Κυβερνητικά Όργανα». 

2. Το Ν.Δ.. 136/46 «Περί κυρώσεως, τροποποιήσεως και συμπλη- 
ρώσεως του από 10/11.5.1946 Ν.Δ. «Περί Αγορανομικού Κώδικα, 
όπως τροποποιήθηκε και συμπληρώθηκε μεταγενέστερα». 

3. Το Π.Δ. 397/88 «Οργανισμός του Υπουργείου Εμπορίου» όπως 
τροποποιήθηκε. 

4. Το Ν. 383/76 «Περί διενέργειας Εμπορ/κών Μεταφορών δια 
φορτηγών αυτοκινήτων Δ.Χ. και άλλων διατάξεων». 

5. Σχετικά υπομνήματα του Κλάδου των Δ.Χ. Βυτιοφόρων Αυτοκι¬ 
νήτων μεταφοράς υγρών καυσίμων. 

6. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας Α.Π.Υ. 1687/17.2.1992 «Καθορισμός αρμοδιοτή¬ 
των των Υφυπουργών Εθνικής Οικονομίας» όπως τροποποιήθηκε με 
την Υ-1723/16.3.1992 όμοια απόφαση. 

7. Την κοινή απόφαση του Πρωθυπουργού και του Υπουργού Εμπο¬ 
ρίου «Ανάθεση αρμοδιοτήτων στον Υφυπουργό Εμπορίου», υπ’ αριθμ. 
Υ. 1853/26.8.92, αποφασίζουμε: 

Άρθρο 1 

Καθορίζουμε από 1.19.1992 ελάχιστο κόμιστρο για μεταφορά 
υγρών καυσίμων με Δ.Χ. βυτιοφόρα αυτοκίνητα ως εξής: 

Α. Για μεταφορές στις πόλεις Αθηνών, Πειραιώς, Θεσ/νίκης, Βόλου 
και Πατρών (μόνο από το Ρίο) καθώς και σε κάθε άλλη πόλη που υπάρ¬ 
χουν μόνιμες δεξαμενές των εταιρειών πετρελαιοειδών, ως και τις γύρω 
από τις πόλεις αυτές περιοχές, που εξυπηρετούνται με αστικά λεωφο¬ 
ρεία. 

1. Βενζίνη αυτ/των και πετρελαίου εσωτ. καύσης (ϋϊβββΐ) ανά χιλιό¬ 
λιτρο 


1.1 Για φορτίο που παραδίδεται σε ένα πελάτη δρχ. 677 

1.2 Για φορτίο που παραδίδεται σε περισσότε¬ 
ρους του ενός πελάτες δρχ. 879 

1.3. Για φορτίο που παραδίδεται ειδικά για 
θέρμανση οικιών, ιδρυμάτων και λοιπών 

κατ/των ανεξάρτητα από τον αριθ. παραδόσεων δρχ. 1192 

2. Μαζούτ Νο 1, Μαζού τ Νο 2, Μαζούτ Νο 3, ανά Μ.Τ. 

2.1. Για φορτίο πού παραδίδεται σε ένα πελάτη δρχ. 762 

2.2 Για φορτίο που παραδίδεται σε περισσότε¬ 
ρους του ενός πελάτες δρχ. 879 

2.3. Για φορτίο που παραδίδεται σε αρτοποι¬ 
εία, καθαριστήρια και εστιατόρια δρχ. 990 


Β. Για μεταφορές πέρα από τις περιοχές που εξυπηρετούνται με τις 
πόλεις Αθηνών, Πειραιώς και θεσ/νίκης, με αστικά λεωφορεία και ανή¬ 
κουν στους Νομούς Αττικής και Θεσ/νίκης. 

1. Βενζίνη οχημάτων και πετρελαίου εσωτ. καύσης 
(ϋίβδβΐ) ανά χιλιόμετρο και χιλιόλιτρο 

έμφορτης διαδρομής δρχ. 17,19 

2. Μαζούτ Νο 1, Μαζούτ Νο 2, Μαζούτ Νο 3, ανά 

Μ.Τ. και χιλιόμετρο έμφορτης διαδρομής δρχ. 17,55 

Γ. Για μεταφορές εκτός των Νομών Αττικής, Θεσ/νίκης και πόλεων 
Βόλου και Πατρών καθώς και άλλων πόλεων που υπάρχουν μόνιμες δε¬ 
ξαμενές των εταιρειών πετρ/δών. 

1. Βενζίνη οχημάτων και πετρελαίου εσωτ. καύσης 
(ϋΐβββΐ) ανά χιλιόλιτρο και χιλιόμετρο 
έμφορτης διαδρομής δρχ. 14,00 

2. Μαζοΰτ Νο 1, Μαζούτ Νο 2, Μαζούτ Νο 3, ανά 

Μ.Τ. και χιλιόμετρο έμφορτης διαδρομής δρχ. 15,67 

Τα για την παρούσα περίπτωση καθοριζόμενα κόμιστρα στα 
οποία δεν περιλαμβάνονται τέλη διοδίων και δαπάνες πορθμείων θα 
καταβάλλονται κάθε φορά με βάση το μεταφερόμενο φορτίο έμφορ¬ 
της διαδρομής και της χιλιομετρικής απόστασης του τελευταίου 
προορισμού. 

Ειδικότερα για μεταφορές φορτίων άνω των 15 Μ.Τ. ή των 18 
χιλ/τρων που προορίζονται για περισσότερα του ενός σημεία, η έμ- 
φορτη διαδρομή για το τελευταίο σημείο προορισμού θα υπολογίζε¬ 
ται με βάση την χιλιομετρική απόσταση του σημείου αυτού από τον 
τόπο φόρτωσης και ποσότητα όχι μικρότερη των 15 Μ.Τ. ή των 18 
χιλ/τρων. 

Η ποσότητα αυτή των 15 Μ.Τ. ή των 18 χιλ/τρων ευρίσκεται με 
την πρόσθεση στην ποσότητα που ήδη παραδόθηκε στο τελευταίο ση¬ 
μείο ποσοτήτων από τις αμέσως προηγούμενες παραδόσεις. 

Δ. Στα καθοριζόμενα ως ανωτέρω κόμιστρα εκτός των αναφερο- 
μένων στην περίπτωση Α 1.3, δεν περιλαμβάνεται η δαπάνη λει¬ 
τουργίας της κεντρόφυγγας, η οποία καθορίζεται σε 70,00 δρχ/ 
χιλιόλιτρο ή Μ.Τ. ανάλογα με το προϊόν που παραδίδεται και θα κα¬ 
ταβάλλεται από τις εταιρείες πετρελαίου κάθε φορά που η χρισμο- 
ποίηση της είναι απαραίτητη για την παράδοση. 

Ε. Η καταβολή των κομίστρων με βάση τους συντελεστές που κα¬ 
θορίζονται με την παρούσα είναι υποχρεωτική για τους ένεργούντες 
τη φόρτωση, η δε συνομολόγηση αυτών σε ποσά μικρότερα απαγο¬ 
ρεύεται και είναι ανίσχυρη. 

ΣΤ. Αν τα προσδιοριζόμενα στις παραγράφους Β και Γ κόμιστρα 
είναι μικρότερα των καθορισμένων για τις εντός των πόλεων (περί¬ 
πτωση Α) μεταφορές, τότε θα καταβάλλονται τα καθορισμένα κόμι¬ 
στρα για μεταφορές εντός των πόλεων (περίπτωση Α 1, 2). 

Ζ. Τα κατά τα ανωτέρω καθοριζόμενα κόμιστρα θα υπολογίζο¬ 
νται σε λίτρα φυσικής θερμοκρασίας κατά την ώρα της φόρτωσης. 


Άρθρο 2 

Η παρούσα απόφαση να δημοσιευθεί στην Εφημερίδα της Κυβερνή- 

σεως. 

Αθήνα, 20 Οκτωβρίου 1992 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΕΜΠΟΡΙΟΥ 

ΚΩΝ. ΔΟΥΣΗΣ ΒΑΣ. ΜΑΝΤΖΩΡΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. 11044 (8) 

Τροποποίηση απόφασης επιτροπής ελέγχου σταυλισμών και επιχειρή¬ 
σεων επεξεργασίας ζωικών προϊόντων. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Το Ν. 3200/55 «περί διοικητικής αποκέντρωσης όπως τροποποι¬ 
ήθηκε και συμπληρώθηκε μεταγενέστερα με το Ν.Δ. 532/70». 

2. Το Α.Ν. 2520/40 «περί Υγειονομ. Διατάξεων». 

3. Το Ν. 1579/85 «περί ρυθμίσεως για την εφαρμογή και ανάπτυξη 
του ΕΣΤ». 

4. Την Α1β/8181/86 Υ.Δ. «περί όρων ίδρυσης και λειτουργίας 
πτηνοκτηνοτροφικών εγκαταστάσεων». 

5. Το με αριθμό 1077/17.6.92 έγγραφο της Δ/νσης Κτηνιατρικής 
Υπηρεσίας του Ν. Δωδ/σου, αποφασίζουμε: 

Τροποποιούμε τις με αριθμό 4662/86, 832/87, 8874 Νομαρχια¬ 
κές αποφάσεις ως εξής: 

1 ον Ορίζουμε'ως τακτικό μέλος της Α/θμιας Επιτροπής τη Δημητρά 
Βασιλεία της Δ/νσης Κτηνιατρικής Δωδ/σου και (αναπληρωματικό μέ¬ 
λος το Σινούρη Νικόλαο του Αγροτικού Κτηνιατρείου Ρόδου. 

2ον Ορίζουμε ως τακτικό μέλος τον Υγειονολόγο Γιατρό Διακογεωρ- 
γίου Παντελή και αναπληρωματικό μέλος τον Επόπτη Δ.Υ. της αντί¬ 
στοιχης περιοχής. 

3ον Ορίζουμε ως γραμματέα της Α/θμιου Επιτροπής τον εκάστοτε 
επόπτη Δ.Υ. που έχει το γραφείο Συντονισμού. ·, 

Η απόφαση «αυτή να δημοσιευθεί στην Εφημερίδα της Κυβερνήσεως. 

Ρόδος, 22 Σεπτεμβρίου 1992 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 






_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ [ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ 6Β 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60 Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

V) 

» 

» 

» 

Γ' 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

·) 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.50σ 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















